club47031643
Кудайдын бичимели (Бичиткени Лариса Аркадьевна Енчинова с.Каракол 2014j)

Бу ла öйдö бу тушта
Бала – барка ойнозын
Шоркыраган тоҥмок суучактыҥ
Каткызындый каткылары угулзын
Jаш балдарды чеберлегер
Jаш балдарды кичеегер
Олор – бистиҥ  салымыс
Олор – бистиҥ  jÿрÿмис
Олор – бистиҥ  ижемjис
Ижемjи салып иженели
Келер jÿрÿм олордыҥ колында деп
Бу отурган каргандардаҥ
Бу отурган jаан jаштуулардаҥ
Иженери jок болуп турган да
Айдары чыкпай турган да
Оныҥ  учун, бала – баркабысты
jаш ÿйени
Ичкери алтамга
Ичкери jÿрÿмге
Келип jаткан ойгор jÿрÿмге
Келип jаткан кайкамjык jÿрÿмге
Санаа салган салкындый jÿрÿмге
Барып jаткан чактыҥ  jолына
Балдарысты, jаш ÿйени - чыгарып 
Ичкери алтадып барактар
Олор туруп, öзÿмге барзын
Олор туруп ÿйезин апарзын
Олор не олор
Öскö  бисте ижемjи jок не
Öскö  бисте арга jок не
Оныҥ учун балдарысты кöрÿгер
Оныҥ  учун олорго аjару салыгар
Эмдештеҥ  бутка тургузыгар
Эмдештеҥ  тагылдарын айланзын
Эмдештеҥ ле Алтайым дезин
Эмдидеҥ  ле албатым дезин
Öскö слерде арга бар ба
Öскö слерде кÿч бар ба
Öскö слерде jÿрÿм бар ба
Öскöзин öскöртип мензинип алдаар
Оноҥ  айрылып болбой jадыгар
Осколонго кирип алып
Саҥ  башка jÿрмдÿ болуп калдаар
Ол слерге керек пе?
Бу слерге jакшы ба?
Айырылып болбой турган болзоор
Арга – чагаар таап туруп 

Jаш балдарды, jаш ÿйени 
Келер öйгö, келер jÿрÿмге
Алтайына, албатызына 
Аргалу эдип тургузаактар
Ару кÿÿндÿ, ак санаалу
Алтай Кудайым деп
Агару jерим
Кара башту алтай мен деп
Öрö öзÿмге барып
Алтай адын адатсын
Алтай jерин корузын
Баш болзын jайааныс, 
Баш болзын Кудайыс
Олор тöгÿнди jаба базып барзын
Слер болуп албай турганаар да
Кемди экелип береин
Кемди тургузып береин
Ол ло не
Öскö кем дем болбос
Öскöзи кайдаҥ  да келбес
Балдарыс, корболоп jаткан балдарыс
jаланда чечектий кööркийлер
Балам деп айдыгар
Бажынаҥ сыймап, Алтайыҥ дегер
Белинен сыймап, албатыҥ дегер
Колынаҥ jединип Бек бол деп
Кичинек болчомды öскÿретен
Кичинек кööркийге айдатан
Эне болуп эмискен адында 
Ада болуп азыраган тужында
Jаантайын Jажыркатпа
Jаантайын кезетпе
Кандый ла немениҥ öйи бар
Кандый ла немениҥ кеми
Кандый не неме – öйлÿ, кемдÿ
Мыны аайлап jÿрзеҥ
Бала – баркан. Баркыларыҥ
Тоор не угар не
Энем – адам деп баалар не
Алтайын сÿÿгени, 
Албатызын тоогоны 
Ол слерди тооп, 
Слерди санан jÿргени не
Мыны аайлап кöрÿгер
Оҥдоп, шÿÿп алыгар
Ол ло
Jайааныс бистиҥ баш болзын
Бажысты бистиҥ баштагар